พัฒนาทักษะเรื่องคน เพิ่มขอบเขตความรู้ ศึกษาด้วยตนเอง บริหารสมอง ฝึกพฤติกรรมที่เพิ่มความฉลาด
การพูดเรื่องต่างๆ ที่คนอื่นๆ ไม่เข้าใจไม่ทำให้ผู้พูดเป็นคนฉลาดแต่อย่างใด  ความอัจฉริยะคือความสามารถในการเปลี่ยนสิ่งที่ยากให้เป็นสิ่งที่ง่าย ฝึกอธิบายความคิดให้ผู้อื่นฟัง  จะได้รู้ว่าสามารถอธิบายได้เรียบง่าย และชัดเจนแค่ไหน ถ้ามีใครไม่เข้าใจ ไม่ใช่ความผิดที่เขาไม่รู้ แต่เป็นความผิดของผู้พูดที่พูดไม่ชัดเจนพอ ไม่ต้องเห็นด้วยกับผู้อื่น แต่จำไว้ว่าทุกคนต่างก็มีอะไรที่สอนเราได้  การถามจะทำให้ได้โอกาสประเมินสิ่งที่เราเชื่อเสียใหม่ หรือชี้ให้เห็นข้อบกพร่องในความคิดเห็นของผู้อื่น  เปิดใจอยู่เสมอ  ยิ่งเราถามผู้คนรอบตัวเราก็ยิ่งรู้อะไรมากขึ้น การฝึกมีน้ำใจกับผู้อื่นนั้นเป็นสิ่งที่ท้าทาย  เป็นการแสดงลักษณะของความมีวุฒิภาวะ ความเป็นผู้ดี และความฉลาด  จำไว้ว่ายังมีอะไรอีกมากที่ต้องเรียนรู้จากผู้อื่น  การมีน้ำใจช่วยทำให้เราเข้าถึงชีวิต และประสบการณ์ของผู้อื่น  เราไม่รู้หรอกว่าจะได้เรียนรู้อะไรบ้าง นอกจากจะได้รู้ภาษาใหม่ๆ แล้ว ภาษาที่ฝึกนั้นยังทำให้ได้ติดต่อกับผู้คนใหม่ๆ และได้รับแนวคิดใหม่ๆ อาจรู้สึกคุ้นเคยมากขึ้นเมื่อต้องไปสถานที่ที่มีการใช้ภาษานั้น แต่ก็ยังต้องเข้าใจว่ามีบางวลี หรือบางแนวความคิดที่ไม่มีคำแปลตรงตัวในภาษาไทย!  จึงเป็นการฝึกสมองที่ท้าทายและสนุก (ขอให้อดทน และมุ่งมั่นเมื่อต้องศึกษาภาษาใหม่ๆ เพราะต้องใช้เวลาเพื่อให้ถึงระดับความรู้ที่ต้องการ) ลองไปเยือนประเทศอื่นๆ ด้วยก็ได้  ไปเที่ยวจังหวัดอื่นๆ ในบ้านเรา หรือเมืองต่างๆ ในประเทศอื่นๆ การไปเยือนที่ใหม่ๆ จะทำให้เราเปิดใจ และสอนประสบการณ์ให้เรา  จะได้เข้าใจวัฒนธรรมอื่นๆ (ผู้คนในแต่ละที่เขาอาศัยอยู่กันยังไง ปฏิบัติตัวต่อกันยังไง) และจะเข้าใจด้วยว่ายังมีอะไรให้เห็นให้ทำอีกเยอะ  อาจเกิดความหลงใหลในความแตกต่างของผู้คนและวัฒนธรรมบนโลกนี้  วิธีนี้จะทำให้เราฉลาดขึ้นและมีเสน่ห์ แค่เพราะว่าทำอะไรดีที่สุดได้แค่อย่างเดียวไม่ได้หมายความว่าต้องอยู่กับมันตลอดไป!  หาทางออกมาจากสิ่งที่คุ้นเคย และการเรียนรู้ถึงจะเริ่มต้นขึ้น จำไว้ว่าการศึกษาไม่ใช่สิ่งไร้ค่า และไม่ใช่แค่ต้องเข้าเรียนในโรงเรียนเพื่อให้ได้ใบรับรองวุฒิ แต่เป็นการทำความเข้าใจโลกรอบตัว  ปกติผู้คนมักช่างคิดช่างสงสัยด้วยเหตุผลบางอย่างอยู่แล้ว แต่กลับเริ่มหยุดตั้งคำถามเมื่อเข้าโรงเรียน  ที่จริงแล้วคนฉลาดหลักแหลมจริงๆ จะตั้งคำถามกับสิ่งที่อยู่รอบตัว และพยายามทำความเข้าใจ  นั่นแหละคือความลับของ“อัจฉริยะ” ลองสอนตนเอง เราสามารถเรียนรู้ได้แม้แต่จากประสบการณ์ชีวิตของเราเอง บางครั้งการเรียนรู้แบบนี้เรียกว่า “การเรียนนอกระบบโรงเรียน” อ่านคำอธิบายความหมายจากพจนานุกรมทุกวัน หรือบอกรับเป็นสมาชิกบริการ “คำประจำวัน”ทางอินเตอร์เน็ต  ทดสอบคำศัพท์ที่รีดเดอร์ส ไดเจสท์ หรือซื้อหนังสือที่ช่วยเพิ่มคลังศัพท์ที่นำมาใช้งานได้  อ่านคำศัพท์จากพจนานุกรมหนึ่งคำทุกวัน  การเพิ่มคลังคำศัพท์อาจใช้เวลาอย่างน้อยหนึ่งปีถึงจะเห็นผล การอ่านให้มากถือเป็นบ่อเกิดของความฉลาด  ผู้คนที่ฉลาดที่สุดในโลกจะอ่านหนังสือทุกวัน  เราอาจจะอ่านหนังสือแล้วไม่รู้สึกสนุกเสมอไป แต่การอ่านก็จะช่วยเปิดความคิดและประสบการณ์ใหม่ๆ ให้หลากหลายขึ้น  อ่านหนังสือให้หลากหลายด้วยการอ่านหนังสือทุกประเภท ฝึกสนใจเรื่องราวต่างๆ อย่างเหตุการณ์ที่เกิดขึ้นในปัจจุบัน ข้อเท็จจริงที่น่าสนใจ คำคมที่ตลกขบขันและสร้างแรงบันดาลใจ หนังสือและหนังดีๆ ผลการศึกษาทางวิทยาศาสตร์และสิ่งประดิษฐ์ที่น่าสนใจ  สถานีโทรทัศน์เพื่อการศึกษาอย่างพีบีเอสก็เป็นช่องทางการเรียนรู้ที่ดีเยี่ยม  เรียนรู้ที่จะคิดเรื่องโลกรอบตัวอย่างมีวิจารณญาณ  รู้ถึงสาเหตุและผลที่ตามมา จะช่วยทำให้ฉลาดขึ้น ถ้าอ่านหนังสือได้เร็วกว่าพูด  แสดงว่าการอ่านหนังสือช่วยให้เรียนรู้ได้มากกว่า  การอ่านเอกสารอิเล็กทรอนิกส์ที่มีการปรับแก้อยู่เรื่อยๆ อย่างวิกิก็อาจช่วยให้เรียนรู้ได้ดีกว่าการดูรายการทีวี เว้นแต่เป็นกิจกรรมที่ต้องอาศัยสติปัญญามาก หรือเป็นการเรียนรู้ที่ต้องพึ่งการดูวีดีโอ  รายการโทรทัศน์เพื่อการค้านั้นไม่ดีอย่างยิ่งเพราะเป้าหมายหลักคือแค่ต้องการให้ผู้ชมอยู่ที่หน้าจอเท่านั้นรวมทั้งโฆษณาด้วย  ถ้าคิดว่าไม่น่าพอใจก็ไปทำอย่างอื่นได้ หาทางใช้ข้อมูล  ดีกว่าเก็บไว้ไม่เอาไปใช้ประโยชน์  การฝังข้อมูลลึกลงในที่ใดที่หนึ่งของสมองไม่มีประโยชน์  เราต้องหาทางเอาไปใช้ในสถานการณ์ต่างๆ  คิดถึงสถานการณ์ที่เอาข้อมูลที่มีไปใช้ได้  ลองใช้ดูแล้วจะได้ความรู้เพิ่มพูนมากยิ่งขึ้น! การเล่นเกมส์ลับสมองอย่างนี้จะช่วยในการทำงาน และเพิ่มสมรรถภาพสมอง สมองเป็นกล้ามเนื้อ เพราะฉะนั้นต้องบริหารมันบ้าง! ซูโดะกุเป็นเกมส์ลับสมองที่ยอดเยี่ยมช่วยให้ได้ฝึกกระบวนการคิดแก้ปัญหามากขึ้น ซูโดะกุหาเล่นได้จากหนังสือเกมส์ซูโดะกุโดยเฉพาะ ตามหนังสือพิมพ์ หรือทางอินเตอร์เน็ต วาดรูป ปั้น ระบายสี และกิจกรรมทางศิลปะอื่นๆ จะช่วยปลดปล่อยความคิดสร้างสรรค์ และเพิ่มทักษะการแก้ปัญหา สมองที่คิดสร้างสรรค์จะสามารถคิดนอกกรอบเพื่อหาวิธีการทำสิ่งต่างๆ ให้ดีขึ้นและเร็วขึ้น เรียนรู้การบวกเลขในใจ หรือคณิตคิดเร็ว  การฝึกคิดเลขมากๆ จะช่วยทำให้สมองทำงานมาก และเพิ่มส่วนเชื่อมต่อในสมองซึ่งช่วยให้คิดได้ดีขึ้นและเร็วขึ้น การเขียนเชิงสร้างสรรค์จะช่วยบังคับให้สมองทำงานคิดประดิษฐ์สถานการณ์ บทสนทนา ตัวละคร และสภาพแวดล้อมขึ้นมา  วิธีการนี้ช่วยให้คิดได้ดีขึ้น และช่วยประมวลผลข้อมูล  การฝึกใช้ภาษาในงานเขียนยังเพิ่มพูนคำศัพท์ และการใช้ถ้อยคำ  การเขียนยังเป็นวิธีแสดงความเห็นของตนเองที่ยอดเยี่ยมอีกด้วย การถามและตั้งคำถามกับสิ่งรอบตัวอยู่เสมอจะทำให้เราฉลาดขึ้น  ไม่ผิดหรอกที่ไม่รู้ว่าสิ่งต่างๆ ทำไมถึงเป็นแบบนี้ หรือเป็นแบบนี้ได้ยังไง!  ทุกๆ คนต่างมีเรื่องที่ตนเองไม่รู้  ถ้าเราฝึกตั้งคำถามเมื่อเราพบอะไรที่เราไม่รู้  เราก็จะได้รู้อะไรมากขึ้น  ฉลาดมากขึ้น ถามตนเองในช่วงตั้งเป้าหมายแต่ละสัปดาห์ว่า สัปดาห์ที่แล้วทำเป้าหมายสำเร็จไปมากแค่ไหน  ทำไมถึงมีบางเป้าหมายที่ทำไม่สำเร็จ และจะทำอะไรได้บ้างเพื่อให้มีโอกาสทำสำเร็จ  พยายามอย่างเสมอต้นเสมอปลายเพื่อไปให้ถึงเป้าหมายแต่ละอย่าง  ถ้าไม่มีเป้าหมายก็จะไม่มีความหวังอยากทำอะไรเลย  หลังจากทำตามเป้าหมายสำเร็จ ให้รางวัลตนเองด้วย มีระเบียบวินัย  ไม่ต้องถึงกับทำตัวแปลกพิลึกพิลั่นไปเลย แต่การมัวเสียเวลาก็ไม่ฉลาดนัก  มีอัจฉริยะหลายคนที่ไม่มีระเบียบเอาเสียเลยอยู่จริงๆ (ลองนึกถึงศาสตราจารย์ที่ชอบอยู่ในภวังค์ดูสิ) ถ้ากำลังทำตนเองให้ฉลาดขึ้นอยู่อย่างขยันขันแข็ง ก็จงรับรู้ด้วยว่าการจัดสรรเวลาให้ดีเป็นก้าวใหญ่ที่จะนำไปสู่ทิศทางที่ต้องการ การศึกษาหาความรู้เองต้องใช้เวลา  ถ้าอยากฉลาดมากขึ้นก็ต้องพยายาม  อย่าคาดหวังว่าความฉลาดจะเกิดขึ้นชั่วข้ามคืน  ต้องใช้เวลาคิด และเรียนรู้อย่างขยันขันแข็ง ถ้าอยากฉลาดขึ้นจริงๆ มีแหล่งการเรียนรู้มากมาย เช่น หนังสือ สารคดี และอินเตอร์เน็ต  โรงเรียนก็เป็นแค่แหล่งการเรียนรู้อย่างหนึ่งเท่านั้น  ถึงเรียนได้เกรดเอทุกตัวก็ไม่ได้หมายความว่าฉลาด  การฝึกเปิดใจจะช่วยทำให้เกิดการเรียนรู้ และนำไปสู่ความฉลาด
พูดให้ชัดเจน. เรียนรู้ที่จะตั้งใจฟังความคิดเห็นผู้อื่นในเรื่องซึ่งเป็นที่ถกถียงกันอยู่ หรือเรื่องที่ผู้อื่นรู้ แต่เราไม่รู้. ทำดีกับผู้คน. เรียนรู้ภาษาใหม่ๆ. ไปเยือนที่ใหม่ๆ ให้มากที่สุดเท่าที่จะทำได้. เปิดใจและพร้อมเรียนรู้สิ่งใหม่ๆ. ตั้งเป้าศึกษาด้วยตนเอง. เพิ่มคลังคำศัพท์. อ่านหนังสือให้หลากหลาย. ศึกษาโลกรอบตัว. หาทางเชื่อมโยง. เล่นเกมส์ลับสมองอย่างรูบิก. ทำกิจกรรมทางศิลปะ. คิดเลข. เขียนเรื่องราวหรือแต่งบทกวี. ถามบ่อยๆ. ตั้งเป้าหมายทุกสัปดาห์. ทุ่มเทเวลาศึกษาหาความรู้. เรียนรู้อยู่เสมอ.
https://www.wikihow.com/Be-Smart https://www.wikihow.com/Be-Smart https://www.wikihow.com/Be-Smart https://www.wikihow.com/Be-Smart https://www.wikihow.com/Be-Smart
Developing Your People Skills Expanding Your Horizons Educating Yourself Exercising Your Brain Developing Good Habits